CELEX: 62019CN0430
Language: da
Date: 2019-06-03 00:00:00
Title: Sag C-430/19: Anmodning om præjudiciel afgørelse indgivet af Tribunalul Cluj (Rumænien) den 3. juni 2019 — SC C.F. SRL mod A.J.F.P.M., D.G.R.F.P.C

26.8.2019   
            
            
               DA
            
            
               Den Europæiske Unions Tidende
            
            
               C 288/31
            
         
      Anmodning om præjudiciel afgørelse indgivet af Tribunalul Cluj (Rumænien) den 3. juni 2019 — SC C.F. SRL mod A.J.F.P.M., D.G.R.F.P.C
      (Sag C-430/19)
      (2019/C 288/39)
      Processprog: rumænsk
      
         Den forelæggende ret
      
      Tribunalul Cluj
      
         Parter i hovedsagen
      
      
         Sagsøger: SC C.F. SRL
      
         Sagsøgte: A.J.F.P.M. og D.G.R.F.P.C
      
         Præjudicielle spørgsmål
      
      
                  1)
               
               
                  Kan og skal en skatteretlig forvaltningsakt truffet over for en privatperson annulleres som åbenbart ugyldig i lyset af princippet om overholdelse af retten til forsvar, som hidtil udviklet i Domstolens praksis (Solvay-dommen, Sopropé-dommen og Ispas-dommen), såfremt privatpersonen ikke har haft mulighed for at få adgang til de oplysninger, hvorpå den skatteretlige forvaltningsakt er blevet truffet over for vedkommende, selv om denne forvaltningsakt henviser til en række oplysninger i de respektive administrative sagsakter?
               
            
                  2)
               
               
                  Er princippet om afgiftsneutralitet, proportionalitetsprincippet og ækvivalensprincippet til hinder for udøvelse af retten til at fradrage moms og opnå fradrag i selskabsskat, såfremt et selskab udviser en upåklagelig skattemæssig adfærd, men nægtes retten til at fradrage selskabsskat som følge af en skattemæssig adfærd udvist af leverandører, som formodes at være ukorrekt på grundlag af elementer såsom mangel af menneskelige ressourcer og transportmidler, og skattemyndighederne oven i købet ikke fremsætter beviser for aktiviteter, som følge af hvilke de respektive leverandører kan pålægges skattemæssigt/strafferetligt ansvar?
               
            
                  3)
               
               
                  Er en national praksis forenelig med EU-retten, såfremt udøvelsen af retten til at fradrage moms og til at opnå adgang til fradrag i selskabsskat er betinget af, at henholdsvis den afgiftspligtige og den skattepligtige er i besiddelse af anden dokumentation i tillæg til faktura, eksempelvis et overslag og et dokument om arbejdernes fremskridt, idet denne supplerende dokumentation ikke er fastsat klart og præcist i den nationale skattelovgivning?
               
            
                  4)
               
               
                  Kan det i lyset af WebMindLicenses-dommen antages, at der foreligger skattesvig, hvis en skattepligtig køber varer og tjenesteydelser fra en anden skattepligtig, der drager fordel af en forskellig skatteordning end den førstnævnte?